దాస్నా: అరుషి-హేమ్రాజ్ జంట హత్యల కేసులో 2013 నుంచి దాస్నా జైలులోనే గడిపిన డెంటిస్ట్ దంపతులు రాజేష్, నూపుర్ తల్వార్లు తమ పెద్ద మనసు చాటుకున్నారు. జైలు కాలంలో ఖైదీలకు అందించిన వైద్య సేవలకు గాను రోజువారీ వేతనం కింద రావాల్సిన మొత్తం రూ.49,500 తీసుకునేందుకు వారు సున్నితంగా నిరాకరించారు. ఈ కేసులో అరుషి తల్లిదండ్రులైన నూపూర్, రాజేష్లను నిర్దోషులుగా ప్రకటిస్తూ అలహాబాద్ హైకోర్టు ఈనెల 12న  తీర్పునిచ్చింది. వారిని జైలు నుంచి విడుదల చేయాల్సిందిగా ఆదేశించింది. దీంతో జైలులో వారు చేసిన వైద్యసేవలకు ఇవ్వాల్సిన రెమ్యునరేషన్ను అధికారులు ఆఫర్ చేయగా వారు నిరాకరించినట్టు జైలు సూపరింటెండెంట్ దథిరాం మౌర్య తెలిపారు. ఆ మెుత్తం రూ.49,500 వరకూ ఉంటుందని ఆయన చెప్పారు. దీనికితోడు జైలు అధికారుల కోరిక మేరకు 15 రోజులకు ఒకసారి జైలుకు వచ్చి ఖైదీలకు దంతచికిత్స అందిస్తామని కూడా తల్వార్ దంపతులు హామీ ఇచ్చి మరోసారి తమ ఔదార్యాన్ని, వృత్తి పట్ల ఉన్న నిబద్ధతను చాటుకున్నారు.
dasna: arushi-hamraj janta hatyala kesulo 2013 nunchi dasna jailulone gadipina dentist dampatulu rajesh, noopur talvaarlu tama pedda manasu chaatukunnaaru. jailu kaalamlo khaideelaku andinchina vaidya sevalaku gaanu rojuwari vetanam kinda ravalsina mottam roo.49,500 teesukunenduku vaaru sunnitamgaa niraakarinchaaru. ee kesulo arushi tallidandrulaina noopur, rajeshlanu nirdoshulugaa prakatistuu alahabad hycortu eenela 12na  teerpunichindi. vaarini jailu nunchi vidudala cheyalsindiga aadesinchindi. deentho jailulo vaaru chesina vaidyasevalaku ivvaalsina remunarationnu adhikaarulu affer cheyagaa vaaru niraakarinchinattu jailu superintendent dathiram mourya telipaaru. aa mettam roo.49,500 varakuu untundani aayana cheppaaru. deenikitodu jailu adhikaarula korika meraku 15 rojulaku okasari jailuku vachi khaideelaku dantachikitsa andistaamani kuudaa talwar dampatulu haami ichi marosari tama audaaryaanni, vrutti patla unna nibaddhatanu chaatukunnaaru.